OpenLLM-France/wikimedia huggingface dataset:
# Tomasz Brożyna

Tomasz Krzysztof Brożyna (Bieliny, Voivodat de Santa Creu, 19 de setembre de 1970) és un ciclista polonès, que fou professional entre el 1995 i el 2006. En el seu palmarès destaca per ser el primer ciclista polonès en finalitzar les tres Grans Voltes i les victòries a la general de la Volta a Polònia (1999), la Ruta del Sud (2000) i el campionat nacional en ruta de 1998.

## Palmarès

* 1991
** 1r a la Cursa de la Solidaritat Olímpica
* 1994
** Vencedor d'una etapa del Regio-Tour
* 1995
** 1r a la Małopolski Wyścig Górski
* 1996
** 1r a la Cursa de la Solidaritat Olímpica
** 1r a la Redlands Bicycle Classic
* 1998
** Campió de Polònia en ruta
** 1r a la Cursa de la Solidaritat Olímpica
* 1999
** 1r a la Małopolski Wyścig Górski
** 1r a la Volta a Polònia
** 1r a la Cursa de la Solidaritat Olímpica i vencedor de 2 etapes
** Vencedor d'una etapa de la Cursa de la Pau
* 2000
** 1r a la Ruta del Sud
* 2003
** Vencedor d'una etapa de la Cursa de la Solidaritat Olímpica
* 2004
** 1r al Tour de Beauce i vencedor d'una etapa

### Resultats al Tour de França

* 2001. 21è de la classificació general

### Resultats a la Volt a Espanya

* 2000. 53è de la classificació general

### Resultats al Giro d'Itàlia

* 2000. 39è de la classificació general
* 2003. 31è de la classificació general

## Referències

* ↑ (anglès) « TdP winners on retirement », al web de la Volta a Polònia, 21 novembre 2006

## Enllaços externs

* Fitxa de Tomasz Brozyna a Siteducyclisme.net
# Dorota Rabczewska

Dorota Aqualiteja Rabczewska (coneguda artísticament com a Doda o Doda Elektroda; nascuda el 15 de febrer de 1984 a Ciechanów, Polònia) és una model i cantant d'origen polonès. L'any 2000, a l'edat de 16 anys, Doda ja és la vocalista del grup de rock "Virgin". El 5 de març de 2005 es casa amb el porter de la selecció de futbol de Polònia Radosław Majdan. Al festival internacional de la cançó de Sopot, a Sopot, de l'any 2005, Rabczewska guanya el guardó musical Srebrny Słowik. Al desembre del mateix any, Doda posa nua para l'edició polonesa de la revista Playboy, encara que amb anterioritat ja havia posat diverses vegades per a la revista polonesa CKM. Al febrer de 2007 deixa el grup Virgin, per a continuar la seva carrera en solitari.

## Discografia

Amb la banda Virgin:
| Any | Disc | Venta | Discografica | Certificació | Reedició | Posició |
| Any | Disc | Venta | Discografica | Certificació | Reedició | Polònia |
| 2002 | Virgin | 13.700 | Universal Music Poland | Sin | No | 36 |
| 2004 | Bimbo | 33.450 | Universal Music Poland | Disc d'or | No | 1 |
| 2005 | Ficca | +100.000 | Universal Music Poland | Doble Disc de platí | 2006 | 1 |
| 2016 | Choni | | | | | |
En solitari:
| Any | Disc | Venta | Discografica | Certificació | Reedició | Posició |
| Any | Disc | Venta | Discografica | Certificació | Reedició | Polònia |
| 2007 | Diamond Bitch | +170.000 | Universal Music Poland | Disc de diamant | 2008 | 1 |
| 2011 | 7 Pokus Głównych | Sense Detalls | Universal Music Poland | Sin | No | |
| 2019 | Dorota | | | | | |
| 2022 | Aquaria | | | | | |

## Singles

* 2002 To Ty (It's you)
* 2002 Mam tylko Ciebie (I have got only you)
* 2004 Dżaga (Chic)
* 2004 Kolejny Raz (Next Time / Again)
* 2005 Nie zawiedź Mnie (Don't Let Me Down)
* 2005 Znak Pokoju (The Peace Sign)
* 2005 2 bajki (Two fairytales)
* 2006 Szansa (The Chance)
* 2007 Katharsis
* 2007 To jest to
* 2008 Nie daj się
* 2009 Dziękuję
* 2010 Bad Girls
* 2011 XXX
* 2012 Kac Wawa
* 2012 Twa Energia (& Dżaga)
* 2012 Fuck it
* 2012 Titanium
* 2013 Electrode

## Enllaços externs

* Web oficial
* Pàgina web no oficial (en polonès)
* Doda al festival de Sopot de l'any 2006
# Ozark (Arkansas)

Ozark és una població dels Estats Units a l'estat d'Arkansas. Segons el cens del 2000 tenia 3.525 habitants.

## Demografia

Segons el cens del 2000, Ozark tenia 3.525 habitants, 1.453 habitatges, i 940 famílies. La densitat de població era de 189,8 habitants/km².
Dels 1.453 habitatges en un 31,5% hi vivien nens de menys de 18 anys, en un 47,2% hi vivien parelles casades, en un 13,1% dones solteres, i en un 35,3% no eren unitats familiars. En el 31,2% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,2% tenia menys de 18 anys, un 8,3% entre 18 i 24, un 25,4% entre 25 i 44, un 19,7% de 45 a 60 i un 21,4% 65 anys o més.
L'edat mediana era de 38 anys. Per cada 100 dones de 18 o més anys hi havia 80,6 homes.
La renda mediana per habitatge era de 26.057 $ i la renda mediana per família de 31.537 $. Els homes tenien una renda mediana de 25.409 $ mentre que les dones 17.353 $. La renda per capita de la població era de 12.583 $. Entorn del 17,9% de les famílies i el 21,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ozark». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Ozark». American Fact Finder. Oficina del Cens dels Estats Units, 12-01-2010.
# Patrick Fleming

Patrick Fleming (nascut el 3 de febrer de 1989) és un futbolista neozelandès que actualment juga pel Team Wellington del Campionat de Futbol de Nova Zelanda com a centrecampista.

## Trajectòria esportiva

Fleming començà la seva carrera futbolística amb l'Otago United el 2006. Va debutar en un partit local el 28 d'octubre contra el Canterbury United en què guanyaren per un 2 a 1. En aquella temporada va acabar jugant en 14 partits i marcant 3 gols.
El juliol de 2007 va ser transferit al Caversham AFC. Hi va jugar entre el 2007 i el 2011 i el seu contracte amb el club finalitzà el juliol de 2011. Amb el Caversham AFC Fleming guanyà la FootballSouth Premier League quatre cops consecutius del 2007 al 2010.
El juliol de 2011 gratuïtament va ser transferit al Team Wellington. Va debutar pel Team Wellington el 23 d'octubre en un partit en què empataren 2 a 2 contra el seu antic club, l'Otago United. Al llarg de la temporada 2011-2012 Fleming va jugar en 13 partits marcant 3 gols en la lliga i en la copa fou part de la plantilla que guanyà en la final per un 6 a 1 contra el Waikato FC —on, a més, Fleming marcà el 2 a 0.

## Palmarès

* Copa White Ribbon (1): 2011-12.
* FootballSouth Premier League (4): 2007, 2008, 2009, 2010.

## Referències

* ↑ (anglès) «Patrick Fleming – Player profile». Transfermarkt.co.uk. [Consulta: 14/04/2012.]
* ↑ (anglès) «Player Profile – Patrick Fleming Arxivat 2012-04-28 a Wayback Machine.». TW.org.nz. [Consulta: 14/04/2012.]
* ↑ (anglès) «Match report – Otago United vs Canterbury United, 28.10.2006». Transfermarkt.co.uk. [Consulta: 14/04/2012.]
* 1 2 (anglès) «Patrick Fleming – Special matches». Transfermarkt.co.uk. [Consulta: 14/04/2012.]
* ↑ (anglès) «Patrick Fleming – Performance data – 06/07». Transfermarkt.co.uk. [Consulta: 14/04/2012.]
* ↑ (anglès) «Patrick Fleming – Player changes, player transfers». Transfermarkt.co.uk. [Consulta: 14/04/2012.]
* ↑ (anglès) Russell, Cameron: «Wellington fightback to secure point». Campionat de Futbol de Nova Zelanda. [Publicació: 23/10/2011.] [Consulta: 14/04/2012.]
* ↑ (anglès) «Patrick Fleming – Performance data – 11/12». Transfermarkt.co.uk. [Consulta: 14/04/2012.]
* ↑ (anglès) «Team Wellington wins White Ribbon Cup Arxivat 2012-04-07 a Wayback Machine.». Campionat de Futbol de Nova Zelanda. [Publicació: 01/04/2012.] [Consulta: 14/04/2012.]

## Vegeu també

* El futbol a Nova Zelanda

## Enllaços externs

* (anglès) Informació i estadístiques de Patrick Fleming a la pàgina web oficial del Team Wellington Arxivat 2012-04-28 a Wayback Machine.
* (anglès) Informació i estadístiques de Patrick Fleming a transfermarkt.co.uk
# Municipi de Holstebro

El municipi de Holstebro és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Ulfborg-Vemb i el de Vinderup amb el de Holstebro. El municipi és situat a l'oest de la península de Jutlàndia, a la Regió de Midtjylland i abasta una superfície de 800,19 km².
La ciutat més important i capital del municipi és Holstebro (34.062 habitants el 2009). Altres poblacions són:
* Borbjerg
* Bur
* Ejsing
* Herrup
* Hvam Mejeriby
* Idom
* Krunderup
* Mejrup Kirkeby
* Mogenstrup
* Nørre Felding
* Ryde
* Sevel
* Skave
* Sønder Nissum
* Staby
* Thorsminde
* Tvis
* Ulfborg
* Vemb
* Vinderup

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 9211 | 28,5 |
| Det Radikale Venstre | 2470 | 7,6 |
| Det Konservative Folkeparti | 3604 | 11,1 |
| Sputniklisten | 117 | 0,4 |
| Socialistisk Folkeparti | 3668 | 11,3 |
| Kristendemokraterne | 712 | 2,2 |
| Dansk Folkeparti | 3462 | 10,7 |
| Venstre | 8924 | 27,6 |
| Enhedslisten - De Rød-Grønne | 203 | 0,6 |

### Alcaldes

| Alcalde | Període | Partit |
| Arne Lægaard | 1-1-2007 a 31-12-2009 | Venstre |
| H.C. Østerby | 1-1-2010 a 31-12-2013 | Socialdemokratiet |

## Referències

* ↑ (danès) Resultats de les eleccions municipals al municipi de Holstebro
# Lorna Swain

Lorna Swain (Hampstead, 22 de març de 1891 - Cambridge, 8 de maig de 1936) va ser una matemàtica anglesa.

## Vida i Obra

En acabar els estudis secundaris el 1910 a l'escola de Hampstead a Londres, va obtenir una beca per estudiar al Newnham College de la universitat de Cambridge (un dels pocs colleges femenins de la institució). Es va graduar el 1913 i li van oferir una plaça de professora si feis una ampliació d'estudis a Europa. Per això va anar a la universitat de Göttingen per estudiar dinàmica de fluids amb un dels grans especialistes en el tema com era Ludwig Prandtl. No obstant, l'esclat de la Primera Guerra Mundial, que va convertir Anglaterra i Alemanya en enemigues, va fer que hagués de tornar precipitadament.
En retornar, va donar classes a la universitat de Manchester un curs, aprofitant per millorar els seus coneixements amb Horace Lamb. A continuació va ser empleada per la Força Aèria Britànica, per estudiar científicament els problemes de les vibracions.
El 1920 va ser nomenada cap d'estudis del Newnham College en el qual va romandre la resta de la seva curta vida, ja que el 1936 va morir d'una malaltia que no li va impedir donar classes fins unes poques setmanes abans de morir. Va fer un curs sabàtic el 1928-1929 per anar a Göttingen, d'on havia hagut de marxar el 1914.

## Referències

* ↑ Kennedy, 1937, p. 155.
* ↑ Perrone, 1993, p. 355.
* ↑ Anònim, 1937, p. 282.
* ↑ Barrow-Jones, 2014, p. 84.
* ↑ Harris, 2019, p. 83.

## Bibliografia

* Anònim «Obituary - Lorna Mary Swain» (en anglès). Monthly Notices of the Royal Astronomical Society, Vol. 97, Num. 4, 1937, pàg. 282. DOI: 10.1093/mnras/97.4.282. ISSN: 0035-8711.
* Barrow-Jones, June. «Cambridge Mathematicians' Responses to the First World War». A: David Aubin, Catherine Goldstein (eds.). The War of Guns and Mathematics (en anglès). American Mathematical Society, 2014, p. 59-124. ISBN 978-1-4704-1469-6.
* Harris, Mary Elizabeth. Rocks, Radio And Radar (en anglès). World Scientific, 2019. ISBN 978-1-7863-4664-3.
* Kennedy, M.D. «Lorna Mary Swain» (en anglès). Journal of the London Mathematical Society, Vol. 12, Num. 2, 1937, pàg. 155-157. DOI: 10.1112/jlms/s1-12.1.155. ISSN: 1469-7750.
* Perrone, Fernanda H. «Women Academics in England, 1870-1930» (en anglès). History of Universities, Vol. 12, Num. 1, 1993, pàg. 339-367. DOI: 10.7282/T3RB77G6. ISSN: 0144-5138.

## Enllaços externs

* O'Connor, John J.; Robertson, Edmund F. «Lorna Swain» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Kennedy, M.D. «Lorna Mary Swain». Agnes Scott College, 2016. [Consulta: 8 octubre 2020]. (anglès)
# Hugo Budinger

Hugo Budinger (Düsseldorf, 10 de juny de 1927 - Colònia, 7 d'octubre de 2017) fou un jugador d'hoquei sobre herba alemany que va competir durant les dècades de 1950 i 1960.
El 1952 va prendre part en els Jocs Olímpics d'Estiu de Hèlsinki, on fou cinquè en la competició d'hoquei sobre herba. Quatre anys més tard, als Jocs de Melbourne, guanyà la medalla de bronze en la mateixa competició. La tercera i darrera participació en uns Jocs fou el 1960, a Roma, on fou setè.
Durant la seva carrera esportiva va jugar 58 partits internacionals entre 1951 i 1961. El 1954 va formar part de l'equip alemany que guanyà el Campionat d'Europa no oficial. Una vegada retirat, de 1961 a 1969, va ser el director esportiu de la Federació Alemanya Occidental de Hoquei (DHB) i va exercir d'entrenador de l'equip nacional, entre d'altres als Jocs Olímpics de 1968 de Ciutat de Mèxic i de la Copa del Món de 1973.

## Referències

* 1 2 «Olympedia – Günther Brennecke». [Consulta: 16 agost 2021].
* ↑ «hockey.de». [Consulta: 16 agost 2021].
* ↑ Kluge, Volker. Olympische Sommerspiele 2. London 1948 - Tokio 1964, 1998. ISBN 978-3-328-00738-8.
* ↑ «Detail» (en alemany). [Consulta: 16 agost 2021].
# Tomasz Kiendyś

Tomasz Kiendyś (Krosno Odrzańskie, Voivodat de Lubusz, 23 de juny de 1977) és un ciclista polonès, professional del 2001 al 2016..
Va debutar com a professional el 2001 amb l'equip Mikomax. Amb aquest equip va guanyar la carrera per etapes polonesa Szlakiem Grodów Piastowskich el 2006, gràcies a la seva victòria en la contrarellotge de la segona etapa. Aquest mateix any va guanyar el Mazovia Tour, una etapa de la Cursa de Solidarność i els Atletes Olímpics i una etapa del Roine-Alps Isère Tour. A causa d'aquests bons resultats, va fitxar per l'equip CCC Polsat Polkowice. Amb aquest equip va guanyar la Szlakiem Grodów Piastowskich per segon any consecutiu. Va guanyar el pròleg de la Flèche du Sud el 2007 a Luxemburg, on va acabar segon.

## Palmarès

* 2005
** 1r al Szlakiem walk Major Hubal
* 2006
** Vencedor d'una etapa de la Roine-Alps Isera Tour
** 1r al Szlakiem Grodów Piastowskich, i vencedor d'una etapa
** 1r al Mazovia Tour
** Vencedor d'una etapa de la Cursa de Solidarność i els Atletes Olímpics
* 2007
** 1r al Szlakiem Grodów Piastowskich, i vencedor de 2 etapes
** 1r al Szlakiem walk Major Hubal
** Vencedor d'una etapa de la Fletxa del sud
* 2008
** 1r al Memorial Andrzej Trochanowski
** 1r al Gran Premi Jasnej Góry
** 1r al Szlakiem walk Major Hubal, i vencedor d'una etapa
** Vencedor d'una etapa de la Szlakiem Grodów Piastowskich
** Vencedor d'una etapa del Mazovia Tour
* 2009
** 1r al Puchar ministra Obrony Narodowej
** Vencedor d'una del Tour de Taiwan
** Vencedor d'una de la Volta al Marroc
* 2010
** 1r al Szlakiem walk Major Hubal, i vencedor d'una etapa
* 2011
** 1r al Puchar ministra Obrony Narodowej
* 2012
** Vencedor d'una etapa del Bałtyk-Karkonosze Tour
* 2016
** Vencedor d'una etapa a la Dookoła Mazowsza

## Enllaços externs

* Fitxa de Tomasz Kiendyś a Siteducyclisme.net
* Fitxa de Tomasz Kiendyś a cyclebase.nl
* Fitxa de Tomasz Kiendyś a museociclismo.it
# La Iruela

La Iruela és un municipi situat a l'Est de la província de Jaén (Espanya). Es troba a la falda de la serra de Cazorla, coronant la vall del Guadalquivir.
Pertanyen al municipi de La Iruela les pedanies de Burunchel, El Berrueco, El Palomar, Arroyo Frío i San Martín.
# Emma Maria Macfarren

Emma Maria Macfarren, de soltera Emma Marie Bennett, (Londres, 19 de juny de 1824 - ibídem, 9 de novembre de 1895) fou una pianista i compositora anglesa coneguda sota el pseudònim de Jules Brissac.

## Biografia

Va néixer a Londres. El 1846 es va casar amb John Jackson Macfarren (1818-1901), germà del compositor George Alexander Macfarren. Va fer una gira pels Estats Units d'Amèrica entre 1862 i 1873, amb el seu cicle de conferències "Mornings at the Piano" i va publicar una sèrie de cançons i transcripcions originals. Va morir a Londres.

## Obres

Les obres seleccionades per a piano sota el pseudònim de Jules Brissac inclouen:
* Cerisette (1854), peça de saló
* Léonie (1854), nocturn
* Paulina, Op. 19 (1855), nocturn
* Corinne, Op. 22 (1855), nocturn
* La vie et le rêve (1855), nocturn
* Olenka (1855), mazurka de saló
* Un moment de repos, Op. 30 (1856), nocturn
* Le passé et le présent, Op. 26 (1857)
* Coleur de rose, Op. 21 (1861), bluette
* Long ago, Op. 10 (1863), nocturn
* The Buttherfly, op. 97 (1863), caprici-estudi
* The Village Bell, op. 98 (1863), melodia pastoral
* The Music of the Sea, op. 104 (1863), caprici-nocturn
* The Babbling Brook, Le murmure du ruisseau (1865), caprici-estudi
* Trois récréations (1865), polques
* Valse de Bravoure (1870), vals

## Referències

* ↑ Sadie, Julie Anne. The Norton/Grove dictionary of women composers (Digitalitzat online by GoogleBooks) (en anglès), 1994. ISBN 0393034879.
* ↑ Room, Adrian. Dictionary of Pseudonyms: 13,000 Assumed Names and Their Origins. 5a edició. McFarland & Company, 2010. ISBN 978-0786443734.
* ↑ Robert Ballchin. Catalogue of Printed Music in the British Library to 1980 - Brissac (Jules), pseud.. Volum 8. Londres: K. G. Saur, 1982, p. 223–226. ISBN 0-86291-305-5.
# Zaatcha

Zaatcha és un oasi d'Algèria a 36 km al sud-oest de Biskra. És conegut per la resistència que va oposar a una columna francesa dirigida pel general Herbillon, el 1849.

## Referències

* ↑ Enciclopedia Hispano-Americana (en castellà), 1909. «editada entre 1909 i 2004 en 72 volums originals i 34 apèndixs.»
# Ozaze-Zühara

Ozaze-Zühara (en francès i oficialment Ossas-Suhare) és un municipi d'Iparralde al territori de Zuberoa, que pertany administrativament al departament dels Pirineus Atlàntics (regió de la Nova Aquitània). Limita amb les comunes de Mendikota i Idauze-Mendi al nord, Zalgize-Doneztebe al nord-est, Iruri a l'est, Altzürükü a l'oest, Aloze-Ziboze-Onizegaine al sud-est i Gamere-Zihiga al sud.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 225 | 222 | 241 | 166 | 301 | 309 | 447 | 384 | 352 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 344 | 324 | 309 | 280 | 281 | 262 | 250 | 258 | 270 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 244 | 239 | 228 | 211 | 212 | 235 | 219 | 180 | 189 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 166 | 156 | 123 | 71 | 100 | 83 | - | - | - |
| 2019 | - | - | - | - | - | - | - | - |
# Municipi de Jaunpiebalga

El municipi de Jaunpiebalga (en letó: Jaunpiebalgas novads) és un dels 110 municipis de Letònia, que es troba localitzat al nord-est del país bàltic, i que té com a capital la localitat de Jaunpiebalga. El municipi va ser creat l'any 2009 després de la reorganització territorial.

## Ciutats i zones rurals

* Jaunpiebalgas pagasts (zona rural)
* Zosēnu pagasts (zona rural)

## Població i territori

La seva població està composta per un total de 2.721 persones (2009). La superfície del municipi té uns 251 kilòmetres quadrats, i la densitat poblacional és de 10,84 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 14 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 14 gener 2015].
# Lormi

Lormi (Lurmi) fou un estat tributari protegit, del tipus zamindari, situat al tahsil de Mungeli al districte de Bilaspur, a les Províncies Centrals, avui dia a Chhattisgarh. Fou concedit a un bairagi (un asceta vaixnavita) el 1830. La superfície era de 238 km², dels quals més de la meitat eren terrenys de cultiu explotats i la major part de la resta poc explotats, però cultivables.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.

## Vegeu també

* Maniari
# Torre de Suchet

La Torre de Suchet és una obra de Girona inclosa a l'Inventari del Patrimoni Arquitectònic de Catalunya.

## Descripció

La torre està situada fora del recinte del castell, és de planta quadrada amb una obertura rectangular emmarcada amb pedra i una curiosa estructura d'espitlleres, a imitació de les medievals.

## Història

Construïda pels francesos prop d'on hi havia hagut la torre de Sant Joan va destruïda el 8 de juliol de 1809 accidentalment. La nova torre porta el nom del mariscal Louis Gabriel Suchet que fou l'encarregat de dirigir la voladura de fortificacions gironines el 1812 en retirar-se les tropes franceses, de la que se'n salvà. Durant el setge del 1843 una de les bombes del general Prim se'n va endur la part de dalt i la va deixar com és ara.

## Referències

* 1 2 «Torre de Suchet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* Torre de Suchet, fitxa del catàleg de l'Ajuntament
# Hugo Dollheiser

Hugo Dollheiser (Duisburg, 18 de setembre de 1927 - Mülheim del Ruhr, 7 d'octubre de 2017) fou un jugador d'hoquei sobre herba alemany que va competir durant les dècades de 1950 i 1960. Era germà del també jugador d'hoquei Hans-Jürgen Dollheiser.
El 1952 va prendre part en els Jocs Olímpics d'Estiu de Hèlsinki, on fou cinquè en la competició d'hoquei sobre herba. Quatre anys més tard, als Jocs de Melbourne, guanyà la medalla de bronze en la mateixa competició.
Durant la seva carrera esportiva va jugar 36 partits internacionals entre 1952 i 1958. El 1954 va formar part de l'equip alemany que guanyà el Campionat d'Europa no oficial. A nivell de clubs jugà al Club Raffelberg Duisburg, amb qui guanyà la lliga alemanya de 1951 i 1953. Posteriorment jugà amb el Preußen Duisburg i el Uhlenhorst Mülheim, amb qui guanyà la lliga de 1958, 1960 i 1964.

## Referències

* ↑ «Traueranzeigen von Hugo Dollheiser | WAZ.Trauer.de» (en alemany). [Consulta: 16 agost 2021].
* 1 2 3 «Olympedia – Hugo Dollheiser». [Consulta: 16 agost 2021].
* ↑ «hockey.de». [Consulta: 16 agost 2021].
# La Izquierda Diario

La Izquierda Diario és un diari digital d'Argentina que publica notícies i articles d'opinió. El diari va ser creat pel Partit dels Treballadors Socialistes, un partit polític d'orientació trotskista. Publica 15 edicions locals escrites en set idiomes diferents: castellà, francès, anglès, alemany, català, italià i portuguès.

## Referències

* ↑ Rosso, Fernando. «La Izquierda Diario y el combate leninista» (en spanish). pts.org.ar, 11-09-2014. [Consulta: 10 febrer 2023].
* ↑ «Organizaciones de la FT» (en castellà). ft-ci.org. [Consulta: 12 juliol 2018].
* ↑ «Rede Internacional La Izquierda Diario» (en portuguese). esquerdadiario.com.br. [Consulta: 10 febrer 2023].